พอดีวันที่ 8 เมษายน ได้มีพสพ.กับแฟน ใส่ถุงยาง+กินยาคุมกำเนิดรายเดือนเข้าแผงที่2แล้ว เช็คถุงยางไม่มีรั่วค่ะ พอมีไรกันเสร็จก็มีปจด.ออกมาในวันที่8 เมษายนค่ะ เลือดออกประมาณ6-7วันค่ะ จะเป็นอะไรมั้ยค่ะ ประจำเดือนจะมามั้ยค่ะ เสียงท้องรึป่าว กังวลค่ะ พึ่งเคยมีครั้งแรก
สวัสดีค่ะ การใช้ยาคุมกำเนิดแบบแผงรายเดือนนั้น เป็นวิธีการคุมกำเนิดที่มีประสิทธิภาพสูงมากค่ะ หากได้ใช้อย่างถูกต้อง คือกินทุกวันต่อเนื่องกัน คลาดเคลื่อนวันละไม่เกิน 3 ชั่วโมง เริ่มกินภายใน 5 วันแรกของการมีประจำเดือน หรือถ้าเริ่มช่วงอื่นได้กินติดต่อกัน 7 วันแล้วดังนั้นโอกาสตั้งครรภ์มีน้อยค่ะ แต่อย่างไรก็ตามเลือดที่ออกมาดังกล่าวมานั้น ถ้าออกมาช่วงหมดยาที่เป็นฮอร์โมนก็อาจจะเป็นเลือดประจำเดือน แต่ถ้าไม่ใช่ช่วงยาหมดแผงนั้น อาจมีสาเหตุอื่นๆเช่นผลข้างเคียงจากยา หรือมีการติดเชื้อหรือเนื้องอกของอวัยวะสืบพันธุ์แนะนำการตรวจการตั้งครรภ์ด้วยขุดตรวจครรภ์ทางปัสสาวะได้เบื้องต้น ให้ผลบวกได้ที่ 10-14 วันหลังปฏิสนธิ ถ้าไม่ตั้งครรภ์ เลือดเริ่มออกน้อยลง สามารถกินยาคุมกำเนิดแผงต่อไปได้ตามปกติ ถ้าเลือดออกมาก ควรไปพบแพทย์